Rolf Johansen

Rolf Arthur Johansen (født 15. september 1954 i Kåfjord) er en norsk samisk politiker, som representerer Norske Samers Riksforbund. Han er valgt inn på Sametinget for perioden 2009-13, der han er medlem i plan- og finanskomiteen, og er nestleder i tilskuddstyret. Han har tidligere vært vararepresentant for NSR Nord-Troms i to perioder. 

Han har bakgrunn som fisker, lærer, skolesjef og rektor, og er utdannet allmennlærer med videreutdanning innen bl.a. samfunnsfag, pedagogikk, spesialpedagogikk, informatikk og samisk kulturkunnskap. I tillegg til Sametinget er han bl.a. medlem i fylkesstyret til Troms KrF, og sitter i Lyngen kommunestyre, der han er medlem av formannskapet. 

Han er gift og har fire barn.

Eksterne lenker 
 Sametinget.no - Johansen, Rolf

Norske sametingspolitikere
NSR-politikere
Lokalpolitikere i Lyngen
KrF-politikere i Troms
Fødsler i 1954